সপ্তদশ লোকসভা নিৰ্বাচনলৈ মাজত মাত্ৰ কেইটামান দিন বাকী থকাৰ প্ৰতি লক্ষ্য ৰাখি আজি কংগ্ৰেছ দলে ৰাইজৰ বাবে মুকলি কৰিব নিৰ্বাচনী ইস্তাহাৰ। নাগৰিকত্ব সংশোধনী বিধেয়কৰ লগতে উত্তৰ-পূবৰ বাবে বিভিন্ন জনকল্যাণমূলক আঁচনিৰে এইবাৰৰ নিৰ্বাচনী ইস্তাহাৰ প্ৰস্তুত কৰা বুলি জানিব পৰা গৈছে।
'বহু বিতৰ্কিত নাগৰিকত্ব সংশোধনী বিধেয়কৰ প্ৰসংগটো ইস্তাহাৰত উল্লেখ কৰা হৈছে। যেতিয়াই এই বিধেয়কখন সংসদত উত্থাপন হৈছিল সেই দিনটোৰ পৰাই আমি ইয়াৰ বিৰুদ্ধাচৰণ কৰি আহিছো'। ইস্তাহাৰ প্ৰস্তুত কৰা কংগ্ৰেছৰ এগৰাকী জ্যেষ্ঠ নেতাই এইদৰে মন্তব্য কৰে।
আজি কংগ্ৰেছ দলৰ প্ৰাক্তন সভানেত্ৰী ছোনিয়া গান্ধী, বৰ্তমানৰ অধ্যক্ষ ৰাহুল গান্ধী, সাধাৰণ সম্পাদক প্ৰিয়ংকা গান্ধী বাদ্ৰাৰ লগতে আন আন শীৰ্ষ পৰ্যায়ৰ নেতা-কৰ্মীৰ উপস্থিতিত নিৰ্বাচনী ইস্তাহাৰ মুকলি কৰিব।
আনহাতে দলটোৱে উত্তৰ-পূবৰ ৰাজ্য কেইখনক বিশেষ বিত্তীয় পেকেজ দিয়াৰ কথাও এইবাৰৰ নিৰ্বাচনী ইস্তাহাৰৰ জৰিয়তে ঘোষণা কৰিব পাৰে।
উল্লেখ্য যে এইবাৰৰ নিৰ্বাচনী ইস্তাহাৰত দেশৰ অৰ্থ ব্যৱস্থা, ভাৰতৰ বাবে এক বৃহৎ প্ৰত্যাহ্বান হিচাবে পৰিচিত জম্মু-কাশ্মীৰৰ পৰিস্থিতি আদিৰ লগতে বিভিন্ন বিষয় সামৰি লোৱা হৈছে।
কংগ্ৰেছে লোকসভা নিৰ্বাচনলৈ প্ৰস্তুত কৰি উলিওৱা ইস্তাহাৰত ভাৰত-পাকিস্তানৰ আলোচনাৰ প্ৰয়োজনীয়তা সম্পৰ্কেও বিশেষ স্থান পাব বুলি এজন কংগ্ৰেছ নেতাই জানিবলৈ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
